

 REPUBLIKA HRVATSKA

OSJEČKO-BARANJSKA ŽUPANIJA

 OPĆINA ČEPIN

 OPĆINSKO VIJEĆE

KLASA: 400-05/18-01/1

URBROJ: 2158/05-18-2

Čepin, 15. svibnja 2018.

Temeljem članka 82. stavka 2. Pravilnika o proračunskom računovodstvu i računskom planu („Narodne novine“, broj 124/14., 115/15., 87/16. i 3/18.) i članka 32. Statuta Općine Čepin („Službeni glasnik Općine Čepin“, broj 5/18.- pročišćeni tekst), Općinsko vijeće Općine Čepin na svojoj 10. sjednici održanoj dana 15. svibnja 2018. godine, donosi

ODLUKU

o raspodjeli rezultata poslovanja Općine Čepin za 2017. godinu

Članak 1.

Ovom Odlukom utvrđuje se rezultat poslovanja, raspodjela rezultata, te način utroška viška prihoda i pokrića manjka prihoda nefinancijske imovine utvrđenog Godišnjim financijskim izvještajima Općine Čepin za 2017. godinu.

|  |  |  |
| --- | --- | --- |
| Prihodi poslovanja |  | 17.802.375,02 |
| Rashodi poslovanja |  | 14.800.562,10 |
| Višak prihoda poslovanja |  | 3.001.812,92 |
| Preneseni višak prihoda poslovanja |  | 836.329,91 |
| **Ukupni višak prihoda poslovanja**  |  | **3.838.142,83** |
| **Obavezna korekcija rezultata** |  | -663.000,00 |
| **Ukupni višak prihoda poslovanja**  | **nakon korekcije** | **3.175.142,83** |
|  |  |  |
| Prihodi od prodaje nefinancijske imovine |  | 3.553,76 |
| Rashodi za nabavu nefinancijske imovine |  | 5.596.864,95 |
| Manjak prihoda od nefinancijske imovine |  | -5.593.311,19 |
| Preneseni višak/manjak od nefinancijske imovine |  | -1.322.585,97 |
| **Ukupni manjak prihoda od nefinancijske imovine** |  | **-6.915.897,16** |
| **Obavezna korekcija rezultata** |  | **863.000,00** |
| **Manjak prihoda od nefinancijske imovine** | **nakon korekcije** | **-6.052.897,16** |
|  |  |  |
| Primici od financijske imovine i zaduživanja |  | 1.997.000,00 |
| Izdaci za financijsku imovinu i otplatu zajmova |  | -1.037.969,86 |
| Manjak primitaka od financijske imovine |  | 959.030,14 |
| Preneseni višak/manjak od financijske imovine |  | 2.377.014,99 |
| **Ukupni višak primitaka od financijske imovine** |  | **3.336.045,13** |
| **Obavezna korekcija rezultata** |  | -200.000,00 |
| **Ukupni višak primitaka od financijske imovine** | **nakon korekcije** | **3.136.045,13** |
|  |  |  |
| **Višak prihoda raspoloživ u sljedećem razdoblju** |  | **258.290,80** |

Članak 2.

Općina je prema financijskim izvještajima za 2017. godinu, iskazala sljedeći rezultat: višak prihoda poslovanja od 3.175.142,83 kuna, koji sastoji od 972.101,17 kuna namjenskih prihoda i 2.203.041,66 kuna općih prihoda.

Članak 3.

Neutrošeni dio namjenskih prihoda utrošit će se sukladno članku 49. Zakona o proračunu u 2018. godini rasporedom u I. izmjenama i dopunama Proračuna Općine Čepin za 2018. godinu kako slijedi:

* 150.000,00 kuna neutrošenih sredstva kapitalne pomoći za izgradnju ceste u gospodarskoj zoni
* 21.854,20 kuna pomoć HZZZ za stručno osposobljavanje za plaćanje doprinosa u 2018. godini
* 97.189,00 kuna pomoć za elementarnu nepogodu za isplatu štete u 2018. godini
* 559.804,70 kuna neutrošena sredstva od komunalnog doprinosa za projekte izgradnje objekata i uređaja komunalne infrastrukture
* 143.253,27 kuna neutrošena sredstva od zakupa poljoprivrednog zemljišta izmjenama i dopunama plana raspolaganja sredstvima od zakupa zemljišta

Članak 4.

Manjak prihoda od nefinancijske imovine u iznosu od 1.997.000,00 kuna, pokriti će se ostvarenim viškom primitaka od financijske imovine i zaduživanja.

Manjak primitaka od financijske imovine u svoti od 1.037.969,86 kuna u cijelosti će se pokriti ostvarenim viškom općih prihoda. Ostatkom viška općih prihoda iz 2017. i prethodnih godina u iznosu od 1.165.071,80 kuna pokrit će se dio manjka prihoda od nefinancijske imovine.

Članak 5.

Nakon raspodjele rezultata za 2017. godinu u slijedeću proračunsku godinu prenosi se 972.101,17 kuna viška prihoda poslovanja ostvarenog od namjenskih prihoda, 2.890.825,36 kuna manjka prihoda od nefinancijske imovine koji će se pokriti iz viška prihoda poslovanja u razdoblju 2018-2020. godine i 2.177.014,99 kuna viška prihoda od zaduživanja koja su planirana za korištenje u razdoblju 2018-2020.

Članak 6.

Ova Odluka stupa na snagu osmog dana od dana objave u „Službenom glasniku Općine Čepin“.

PREDSJEDNIK

 OPĆINSKOG VIJEĆA

 Robert Periša, dipl. oec.